Domodedovo aeroportida O‘zbekistondan Shveytsariya franki olib kelgan kontrabandachi qo‘lga olindi. Foto: TASS Moskva shahrining Domodedovo aeroportida bojxonachilar O‘zbekiston fuqarosini Shveytsariya franki bilan qo‘lga oldi. Bu haqda Federal bojxona xizmati Lenta nashriga ma’lum qildi. Agentlik ma’lumotlariga ko‘ra, yo‘lovchi Turkiyaga uchmoqchi bo‘lgan. U bojxonachilarga bor-yo‘g‘i 10 ming frank olib ketayotganini aytgan. Ammo kurtkasidan 111 ming frank topilgan. Bundan tashqari, boshqa kiyimlarning cho‘ntagidan yana 80 ming frank topilgan. Hammasi bo‘lib, bu taxminan 2,5 mlrd so‘m. Hozirda jinoiy ish qo‘zg‘atish masalasi hal qilinmoqda. Erkak to‘rt yilga ozodlikdan mahrum etilishi mumkin.